stanford-oval/wikipedia huggingface dataset:
Uurrekorvakärsäkäs
Aiheesta muualla

Laji.fi: Uurrekorvakärsäkäs (Otiorhynchus sulcatus)
Vieraslajit: Uurrekorvakärsäkäs (Otiorhynchus sulcatus)
Kasper: Uurrekorvakärsäkäs (Otiorhynchus sulcatus)
Netsor: Mansikan tuholaiset, Uurrekorvakärsäkäs (Otiorhynchus sulcatus) (Arkistoitu – Internet Archive)
ITIS: Otiorhynchus sulcatus  (englanniksi)
Centre for Agriculture and Biosciences International (CABI), Invasive Species Compendium: Otiorhynchus sulcatus (vine weevil) (englanniksi)
Pherobase: Semiochemicals of Otiorhynchus sulcatus, the Black vine weevil (englanniksi)
Forest Pest Insects in North America: Black vine weevil (Otiorhynchus sulcatus) (englanniksi)
Uralski

Uralski (ven. Ура́льский) on kaupunkimainen taajama ja kaupunkikunta Permin aluepiirin Nytvan piirissä Venäjällä. Se sijaitsee Kaman rannalla 13 kilometriä Nytvasta koilliseen. Asukkaita on 8 400 henkeä (vuonna 2009).
Paikkakunta on saanut alkunsa vuonna 1948 perustetusta ja edelleen toimivasta vaneritehtaasta. Asutuksen nimenä oli aluksi Kamskoje poselje. Vuonna 1961 se sai kaupunkimaisen taajaman statuksen ja nimen Uralski. Taajamassa on keskikoulu, musiikkikoulu, lasten luomistyön keskus, kulttuuritalo, kaksi kirjastoa, museo ja terveysasema.
Aiheesta muualla

Uralskin kaupunkikunnan sivusto (Arkistoitu – Internet Archive) (venäjäksi)
Uraltransgaz

Uraltransgaz on Gazpromin kokonaan omistama öljyputkien rakentamiseen ja ylläpitoon erikoistunut yritys Uralin itäpuolella Jekaterinburgissa. Se valmistaa myös kaasunpumppausasemia ja niihin tarvittavia laitteita.
Aiheesta muualla

Esittely (Arkistoitu – Internet Archive) (englanniksi)
Uraltransgaz (venäjäksi)
Valeri Heletei

Valeri Viktorovitš Heletei
Valeri Viktorovytš Heletei (ukr. Валерій Вікторович Гелетей, s. 28. elokuuta 1967 Verhni Koropets, Taka-Karpatian alue, Ukrainan SNT, Neuvostoliitto) on ukrainalainen kenraali. Hän toimi Ukrainan puolustusministerinä 3. heinäkuuta – 12. lokakuuta 2014 välisen ajan.
Heleteillä on neuvostoaikainen KGB-rajavartiostotausta. Sittemmin hän on työskennellyt Ukrainan sisäministeriössä. Sotilasarvoltaan hän on kenraalieversti.
Petro Porošenkon tultua presidentiksi hänet nimitettiin Arseni Jatsenjukin hallitukseen puolustusministeriksi 3. heinäkuuta 2014, Myh’ailo Kovalin seuraajaksi. Hän on puolueisiin sitoutumaton. Hän on luvannut järjestää Ukrainan järjestämän voitonmarssin Krimin Sevastopolissa. Ukrainan presidentti Petro Porošenko erotti Heletein tehtävästään 12. lokakuuta 2014.
Käännös suomeksi
Bahrainin Grand Prix 2020

|  Bahrainin Grand Prix 2020  |
| --- | --- |
 15. osakilpailu 17 osakilpailusta kaudella 2020. 

Päivämäärä:  29. marraskuuta 2020
Rata:  Bahrain International Circuit
Sijainti:  Sakhir, Bahrain
Ratatyyppi:  Moottorirata
Radan pituus:  5,412 km
Kilpailun pituus:  57 kierrosta, 308,238 km
Sää:   Selkeä
Paalupaikka
Kuljettaja:   Lewis Hamilton   (Mercedes)
Paaluaika:  1.27,264
Palkintokoroke
Voittaja:   Lewis Hamilton   (Mercedes)
Toinen:   Max Verstappen   (Red Bull Racing)
Kolmas:   Alexander Albon   (Red Bull Racing)
Nopein kierros
Kuljettaja:   Max Verstappen   (Red Bull Racing)
Kierrosaika:  1.32,014 (kierroksella 48)
Bahrainin Grand Prix 2020 (virallisesti Formula 1 Gulf Air Bahrain Grand Prix 2020) oli Formula 1 -kauden 2020 15. osakilpailu, joka ajettiin 29. marraskuuta Bahrainin moottoriradalla Sakhirissa Bahrainissa.
Kilpailu jäi Haas-kuljettaja Romain Grosjeanin uran viimeiseksi. Hän loukkaantui erittäin vakavassa onnettomuudessa kilpailun ensimmäisellä kierroksella ja jäi sen takia pois kauden kahdesta viimeisestä kilpailusta.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 27. marraskuuta | 13:00–14:30 | 14:00–15:30 | 1. vapaat harjoitukset |  |  |  |  |
| 27. marraskuuta | 17:00–18:30 | 18:00–19:30 | 2. vapaat harjoitukset |  |  |  |  |
| 28. marraskuuta | 12:00–13:00 | 13:00–14:00 | 3. vapaat harjoitukset |  |  |  |  |
| 28. marraskuuta | 18:00–19:00 | 17:00–18:00 | Aika-ajot |  |  |  |  |
| 29. marraskuuta | 17:10–19:10 | 16:10–18:10 | Kilpailu |  |  |  |  |
Vapaat harjoitukset

Alfa Romeo Racing ajatti ensimmäisissä vapaissa harjoituksissa testikuljettajaansa Robert Kubicaa, joka ajoi Kimi Räikkösen autolla. Williamsilla Geroge Russellin autoa ajoi testikuljettaja Roy Nissany. Harjoitusten aikana radalla oli aavikon pölyä ja hiekkaa. Red Bullin Max Verstappen pyörähti 30 minuuttia ennen harjoitusten päättymistä, rikkoi autonsa pohjan ja vietti loput harjoitusajasta varikolla. Ferrarin kuljettajat Charles Leclerc ja Sebastian Vettel testasivat uusia osia, minkä vuoksi tulokset harjoituksissa jäivät tyydyttäviksi. Haasin Romain Grosjean aiheutti radalle keltaiset liput, kun hänen autonsa ajautui soralle. Mercedeksen Lewis Hamilton oli ensimmäisten vapaiden harjoitusten nopein ennen tallikaveriaan Valtteri Bottasta.
Toisissa vapaissa harjoituksissa Red Bullin Alexander Albon sortui vakavaan ajovirheeseen, kun hänen autonsa luisui viimeisessä mutkassa pitkäksi ja hän kolaroi ratavalliin aiheuttaen radalle punaiset liput. Tallin mekaanikot joutuivat vaihtamaan autoon uuden rungon. Kisajärjestäjät heiluttivat toista kertaa punaisia lippuja, kun radalla juoksi yksinäinen kulkukoira. Ferrarin kuljettajat sijoittuivat kymmenen parhaimman kuljettajan ulkopuolelle, mikä heidän näkemysten mukaan johtui auton tasapaino-ongelmasta ja rengaskulutuksesta. Hamilton oli myös toisten vapaiden harjoitusten nopein.
Perjantain molemmissa vapaissa harjoituksissa kuljettajat myös testasivat rengastoimittaja Pirellin kaudelle 2021 suunnittelemia renkaita, joita muun muassa Hamilton ja Ferrarin Sebastian Vettel kritisoivat kutsuen niitä laadultaan huonoiksi.
Ennen kolmansia vapaita harjoituksia tuomaristo luopui kierrosaikojen hylkäämisestä keskusteltuaan kuljettajien kanssa perjantain vapaiden harjoitusten jälkeen. Kolmansissa vapaissa harjoituksissa AlphaTaurin Daniil Kvjat ja Williamsin Nicholas Latifi ajoivat uusilla huolletuilla voimayksiköillä, mutta he eivät saaneet lähtöruuturangaistuksia niistä kilpailuun. Harjoitusten loppupuolella Hamiltonin autoon iski tekninen vika, minkä korjaaminen vei paljon aikaa varikolla eikä Hamilton ehtinyt ajaa ulos varikkosuoralta ulos ennen punaisten valojen syttymistä. Red Bullin Max Verstappen oli kolmansien vapaiden harjoitusten nopein.
Aika-ajot

Aika-ajojen ensimmäisessä osiossa Russell onnistui aikakierroksellaan, kun hän oli sekunnin nopeampi kuin Latifi ja pääsi jatkoon. Myös Albon ja Racing Pointin Lance Stroll ajoivat nopeimpia aikakierroksia osion lopussa sijoittumalla kärkiviisikkoon.
Aika-ajojen toisessa osiossa McLarenin Carlos Sainzin autoon iski tekninen vika jarruihin, minkä vaikutuksesta hänen renkaansa lukkiutuivat, auto ei enää päässyt liikkeelle ja osio keskeytettiin hetkeksi punaisilla lipuilla. Strollin aika-ajot menivät pieleen, kun hän ajoi radalla väärällä rengasvalinnalla, eikä talli tiedottanut häntä ajan puutteesta, minkä vuoksi kolmen kierroksen ajot jäivät yhteen kierrokseen. Ferrarille osio oli pettymys, kun Leclerc ja Vettel karsiutuivat jatkosta.
Aika-ajojen kolmannessa osiossa Hamilton ajoi paalupaikalle ennen Bottasta ja Verstappenia. Perjantain vapaissa harjoituksissa autonsa hajottanut Albon ajoi uudella rungolla varustetulla autolla neljänneksi.
Kilpailu

Kilpailun ensimmäisellä kierroksella nähtiin kauden 2020 pahin kolari. Avausmutkien jälkeen Romain Grosjean haki ajolinjaansa, kun ei päässyt edellä ajavien ohi. Hän ei huomannut takana olevaa Daniil Kvjatia, ja hänen takapyöränsä osui Kvjatin etupyörään. Törmäyksen seurauksena Grosjean ajautui yli 220 km/h nopeudella suoraan kohti teräskaidetta. Auto osui kaiteeseen keula edellä ja osuman voimasta auto katkesi kahtia ja räjähti valtavana tulipallona bensatankin puhjettua törmäyksen voimasta. Kilpailu keskeytettiin heti punaisella lipulla. Grosjean pääsi itse pakoon liekkejä, ja hän sai nopeasti lääkintäapua. Hän selvisi tilanteesta vain palovammoilla. F1-sarjan moottoriurheilujohtajan Ross Brawnin ja monen kuljettajan mukaan kritiikkiä aiheuttanut Halo-turvakaari pelasti Grosjeanin hengen.
Kilpailu oli keskeytettynä melkein puolitoista tuntia, koska Grosjeanin onnettomuus vaati onnettomuuspaikalla paljon korjaustoimenpiteitä, muun muassa paikalle laitettiin turvaesteet rikkoutuneen teräskaiteen tilalle. Kilpailua jatkettiin seisovalla lähdöllä. Tämäkään startti ei mennyt siististi, sillä kahdeksannessa mutkassa Kvjat joutui osalliseksi toiseen vakavaan kolariin Lance Strollin kanssa, jonka auto pyörähti ympäri törmäyksessä. Turva-auto tuli radalle, ja Stroll pääsi autostaan pois omin avuin. Valtteri Bottas kärsi rengasrikon ja vaihtoi renkaansa turva-auton aikana. Bottaksen kilpailu oli muutenkin vaikea, hän epäonnistui ensimmäisessä lähdössä, ja oli lopulta vasta kahdeksas.
Turva-auton lähdettyä radalta Lewis Hamilton piti johtopaikan alusta loppuun. Kilpailussa ei muuta merkittävää tapahtunut, kunnes kierroksella 54 upeaa kilpailua ajanut Sergio Pérez keskeytti moottoririkkoon kolmospaikalta, jonka myötä Alexander Albon nousi kilpailun lopussa kolmanneksi. Turva-auto otettiin vielä kerran radalle, ja kilpailu ajettiin loppuun turva-auton perässä. Kyseessä oli ensimmäinen kerta sitten Japanin Grand Prixin 2017, kun molemmat Red Bull -kuljettajat ajoivat palkintokorokkeelle.
Tulokset > Aika-ajot

| Sija | Numero | Kuljettaja | Valmistaja | Aika-ajo osiot> Q1 | Aika-ajo osiot> Q2 | Aika-ajo osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 44 |  Lewis Hamilton | Mercedes | 1:28.343 | 1:27.586 | 1:27.264 | 1 |
| 2 | 77 |  Valtteri Bottas | Mercedes | 1:28.767 | 1:28.063 | 1:27.553 | 2 |
| 3 | 33 |  Max Verstappen | Red Bull Racing-Honda | 1:28.885 | 1:28.025 | 1:27.678 | 3 |
| 4 | 23 |  Alexander Albon | Red Bull Racing-Honda | 1:28.732 | 1:28.749 | 1:28.274 | 4 |
| 5 | 11 |  Sergio Pérez | Racing Point Mercedes | 1:29.178 | 1:28.894 | 1:28.322 | 5 |
| 6 | 3 |  Daniel Ricciardo | Renault | 1:29.005 | 1:28.648 | 1:28.648 | 6 |
| 7 | 31 |  Esteban Ocon | Renault | 1:29.203 | 1:28.937 | 1:28.419 | 7 |
| 8 | 10 |  Pierre Gasly | AlphaTauri-Honda | 1:28.971 | 1:29.008 | 1:28.448 | 8 |
| 9 | 4 |  Lando Norris | McLaren-Renault | 1:29.464 | 1:28.877 | 1:28.542 | 9 |
| 10 | 26 |  Daniil Kvjat | AlphaTauri-Honda | 1:29.158 | 1:28.944 | 1:28.618 | 10 |
| 11 | 5 |  Sebastian Vettel | Ferrari | 1:29.142 | 1:29.149 |  | 11 |
| 12 | 16 |  Charles Leclerc | Ferrari | 1:29.137 | 1:29.165 |  | 12 |
| 13 | 18 |  Lance Stroll | Racing Point Mercedes | 1:28.679 | 1:29.557 |  | 13 |
| 14 | 63 |  George Russell | Williams-Mercedes | 1:29.294 | 1:31.218 |  | 14 |
| 15 | 55 |  Carlos Sainz Jr. | McLaren-Renault | 1:28.975 | DNF |  | 15 |
| 16 | 99 |  Antonio Giovinazzi | Alfa Romeo Racing-Ferrari | 1:29.491 |  |  | 16 |
| 17 | 7 |  Kimi Räikkönen | Alfa Romeo Racing-Ferrari | 1:29.810 |  |  | 17 |
| 18 | 20 |  Kevin Magnussen | Haas-Ferrari | 1:30.111 |  |  | 18 |
| 19 | 8 |  Romain Grosjean | Haas-Ferrari | 1:30.138 |  |  | 19 |
| 20 | 6 |  Nicholas Latifi | Williams-Mercedes | 1:30.182 |  |  | 20 |
107 % aika: 1:34.527
Lähteet:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 57 | 2:59.47,515 | 1 | 25 |
| 2. | 33 |  Max Verstappen | Red Bull Racing-Honda | 57 | +1,254 | 3 | 18+1 |
| 3. | 23 |  Alexander Albon | Red Bull Racing-Honda | 57 | +8,005 | 4 | 15 |
| 4. | 4 |  Lando Norris | McLaren-Renault | 57 | +11,337 | 9 | 12 |
| 5. | 55 |  Carlos Sainz | McLaren-Renault | 57 | +11,787 | 15 | 10 |
| 6. | 10 |  Pierre Gasly | AlphaTauri-Honda | 57 | +11,942 | 8 | 8 |
| 7. | 3 |  Daniel Ricciardo | Renault | 57 | +19,368 | 6 | 6 |
| 8. | 77 |  Valtteri Bottas | Mercedes | 57 | +19,680 | 2 | 4 |
| 9. | 31 |  Esteban Ocon | Renault | 57 | +22,803 | 7 | 2 |
| 10. | 16 |  Charles Leclerc | Ferrari | 56 | +1 kierros | 12 | 1 |
| 11. | 26 |  Daniil Kvjat | AlphaTauri-Honda | 56 | +1 kierros | 10 |  |
| 12. | 63 |  George Russell | Williams-Mercedes | 56 | +1 kierros | 14 |  |
| 13. | 5 |  Sebastian Vettel | Ferrari | 56 | +1 kierros | 11 |  |
| 14. | 6 |  Nicholas Latifi | Williams-Mercedes | 56 | +1 kierros | 20 |  |
| 15. | 7 |  Kimi Räikkönen | Alfa Romeo Racing-Ferrari | 56 | +1 kierros | 17 |  |
| 16. | 99 |  Antonio Giovinazzi | Alfa Romeo Racing-Ferrari | 56 | +1 kierros | 16 |  |
| 17. | 20 |  Kevin Magnussen | Haas-Ferrari | 56 | +1 kierros | 18 |  |
| 18.† | 11 |  Sergio Pérez | Racing Point-BWT Mercedes | 53 | Moottori | 5 |  |
| Kesk. | 18 |  Lance Stroll | Racing Point-BWT Mercedes | 2 | Kolari (Kvjat) | 13 |  |
| Kesk. | 8 |  Romain Grosjean | Haas-Ferrari | 0 | Kolari (Kvjat) | 19 |  |
Nopein kierros: Max Verstappen (Red Bull Racing-Honda) 1.32,014 (kierroksella 48).
Lähteet:
Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Romain Grosjeanin uran viimeinen kilpailu.
Molemmat Red Bullin kuljettajat sijoittuivat palkintokorokkeelle, ensimmäistä kertaa sitten Japanin Grand Prix 2017.
Ursprung Punkszene

| Ursprung Punkszene |
| --- | --- |

Kirjailija:  Michele Bettendorf
Kieli:  saksa
Genre:  musiikin historia
Kustantaja:  Books on Demand
Julkaistu:  15. lokakuuta 2002
Sivumäärä:  113
ISBN:  3831144931
Löydä lisää kirjojaKirjallisuuden teemasivulta
Ursprung Punkszene (Punkin alkuperä) on kirja, joka kertoo saksalaisista punkkia soittavista yhtyeistä. Mukana ovat muun muassa Rammstein, Feeling B, Firs Arch, Die Firma ja Freygan. Kirja on saksankielinen.
Uşak Sportif

| Uşak Sportif |
| --- | --- |
Liiga:  BSL
Perustettu:  2006
Areena:  Uşak Üniversitesi -urheiluareena
Kotipaikka:  Uşak, Turkki
Kotisivu:  usaksportif.com
Uşak Sportif on turkkilainen koripalloseura Uşakin kaupungista.
Seura on pelannut Turkin pääsarjan lisäksi eurooppalaisissa seurakilpailuissa.
Aiheesta muualla

Joukkue eurobasket.com-sivustolla (englanniksi)
Seuran verkkosivut (turkiksi)
By the Blessing of Satan

| By the Blessing of Satan Behexen |
| --- | --- | --- |

Studioalbumin tiedot
 Äänitetty : toukokuu 2003, Fantom Crypt
 Julkaistu: 15. maaliskuuta 2004
 Formaatti: CD, LP
 Tyylilaji: black metal
 Levy-yhtiö: Woodcut Records
Behexenin muut julkaisut
| Rituale Satanum 2000 | By the Blessing of Satan 2004 | Horna / Behexen (split) 2004 |
By the Blessing of Satan on suomalaisen black metal -yhtyeen Behexenin toinen studioalbumi. Se julkaistiin vuonna 2004 levymerkillä Woodcut Records.
Kappaleet

Kaikki kappaleet sanoittanut Torog.
By the Blessing of Satan – 4.25
Fist of the Satanist – 7.43
Sieluni Saatanan Vihasta Roihuten – 6.36
Celebration of Christ's Fall – 5.42
Black Metal Baptism – 7.16
Watchers of My Black Temple – 8.26
Under the Eye of Lord – 7.17
Circle of Black Cult (Vinyylipainoksen bonuskappale)
Kokoonpano

Torog – laulu
Gargantum – kitara
Veilroth – kitara
Lunatic – bassokitara
Horns – rummut
Arvostelut

Imperiumi.net:
Metal Crypt: 4.25/5
The Metal Observer: 8/10
Aiheesta muualla

By the Blessing of Satan Discogsissa. (englanniksi)
Albumi By the Blessing of Satan Encyclopaedia Metallum -sivustolla (englanniksi)
Bahrainin Grand Prix 2021

|  Bahrainin Grand Prix 2021  |
| --- | --- |
 1. osakilpailu 22 osakilpailusta kaudella 2021. 

Päivämäärä:  28. maaliskuuta 2021
Rata:  Bahrain International Circuit
Sijainti:  Sakhir, Bahrain
Ratatyyppi:  Moottorirata
Radan pituus:  5,412 km
Kilpailun pituus:  56 kierrosta, 302,826 km
Sää:   Selkeä
Paalupaikka
Kuljettaja:   Max Verstappen   (Red Bull Racing)
Paaluaika:  1.28,997
Palkintokoroke
Voittaja:   Lewis Hamilton   (Mercedes)
Toinen:   Max Verstappen   (Red Bull Racing)
Kolmas:   Valtteri Bottas   (Mercedes)
Nopein kierros
Kuljettaja:   Valtteri Bottas   (Mercedes)
Kierrosaika:  1.32,090 (kierroksella 56)
Bahrainin Grand Prix 2021 (virallisesti Formula 1 Gulf Air Bahrain Grand Prix 2021) oli Formula 1 -kauden 2021 avausosakilpailu, joka ajettiin 28. maaliskuuta Bahrainin moottoriradalla Sakhirissa Bahrainissa.
Viikonlopun aikataulu ja sää

| Päivämäärä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 26. maaliskuuta | 14.30–15.30 | 13.30–14.30 | 1. vapaat harjoitukset |  Aurinkoinen | 34–36 °C | 45–47 °C | 21–28 % |
| 26. maaliskuuta | 18.00–19.00 | 17.00–18.00 | 2. vapaat harjoitukset |  Selkeä | 28 °C | 31–33 °C | 40–46 % |
| 27. maaliskuuta | 15.00–16.00 | 14.00–15.00 | 3. vapaat harjoitukset |  Aurinkoinen | 37–38 °C | 44–48 °C | 9–11 % |
| 27. maaliskuuta | 18.00–19.00 | 17.00–18.00 | Aika-ajot |  Selkeä | 28–30 °C | 32–35 °C | 42–52 % |
| 28. maaliskuuta | 18.00–20.00 | 18.00–20.00 | Kilpailu |  Selkeä | 20 °C | 26–30 °C | 53–56 % |
Lähteet:
Vapaat harjoitukset

Kaudeksi 2021 vapaiden harjoitusten kestoa lyhennettiin 90 minuutista tunnin pituiseksi, minkä seurauksena radalla kiersi enemmän autoja kerrallaan. Red Bull ajoi korkeammalla auton takapään pohjaratkaisulla menettääkseen vähemmän autoa maahan painavaa pitovoimaa eli downforcea. Red Bullin Max Verstappen oli ensimmäisten vapaiden harjoitusten nopein. Hän oli myös toisten ja kolmansien vapaiden harjoitusten nopein.
Verstappenin tallikaveri Sergio Pérez sen sijaan joutui totuttelemaan uuden tallinsa toimintaan, eikä mielestään pystynyt vielä ajamaan autoa maksimisuorituksellaan. Myös Sebastian Vettelillä oli paljon opettelemista uuden tallinsa Aston Martinin autosta ja hänen vertailukohteekseen tuli paluun F1-sarjaan tehnyt Fernando Alonso, jonka Alpine jäi Vettelin ajasta vain sekunnin tuhannesosan verran. Alfa Romeo Racingin Kimi Räikkösen harjoitukset menivät pieleen, kun hän pyörähti radalla, osui ratavalliin ja rikkoi autonsa etusiiven. Haas-talli asetti tulokaskuljettajilleen Mick Schumacherille ja Nikita Mazepinille tavoitteiksi ajaa mahdollisimman paljon kierroksia ja päästä kilpailussa maaliin asti. Mazepin pyörähti harjoitusten aikana, mikä hänen mielestään johtui autonsa tasapaino-ongelmista. Mazepinin pyörähtämiset jatkuivat myös kolmansissa vapaissa harjoituksissa.
Red Bullin tavoin merkittävää kehitystyötä esitteli McLaren, kun Lando Norris oli toisten vapaiden harjoitusten toiseksi nopein, vaikka hänen mielestään auto oli vaikeasti ajettava tasapaino-ongelmien vuoksi. Kolmansissa vapaissa harjoituksissa olosuhteet muuttuivat erittäin lämpimiksi ja tuulisiksi. Ferrari päätti jättää väliin pehmeällä seoksella ajamisen ja keskittyi kovemman seoksen aikoihin. Hallitsevalla mestaritalli Mercedeksellä puolestaan tilanne oli kaksijakoinen, kun Lewis Hamilton koki tallin auton kehittyneen talvitesteistä, mutta Valtteri Bottaksen mielestä auto ei ollut auton takaosan tasapainotuksen vuoksi useamman nopean kierroksen ajamiseen soveltuva.
Aika-ajot

Aika-ajojen ensimmäisessä osiossa Vettelin nopeimman aikakierroksen yrittäminen epäonnistui, kun Mazepin aiheutti pyörähtämisellään keltaiset liput radalle. Vettel joutui aika-ajojen jälkeen tuomariston tutkittavaksi, koska hän ei noudattanut nopeussääntöjä keltaisten lippujen aikana. Mazepinin mukaan pyörähtämiset radalla johtuivat hänen autonsa jarruviasta. Ferrarin Carlos Sainzin auton voimayksikköön iski tekninen vika, mutta hän pystyi jatkamaan aika-ajojen viimeiseen osioon asti ja sijoittui kahdeksanneksi. AlphaTaurin tulokaskuljettaja Yuki Tsunoda ajoi toiseksi ensimmäisessä osiossa, mutta hän karsiutui kolmannesta osiosta, koska ei saanut kovempaa rengasseosta toimimaan kunnolla. Red Bull teki virhearvion Pérezin kohdalla, kun kovemmalla rengassarjalla ajettu kierrosaika ei riittänyt jatkoon viimeiseen osioon. Tallikaveri Verstappen ajoi paalupaikalle ennen Hamiltonia ja Bottasta.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 33 |  Max Verstappen | Red Bull-Honda | 1:30.499 | 1:30.318 | 1:28.997 | 1 |
| 2 | 44 |  Lewis Hamilton | Mercedes | 1:30.617 | 1:30.085 | 1:29.385 | 2 |
| 3 | 77 |  Valtteri Bottas | Mercedes | 1:31.200 | 1:30.186 | 1:29.586 | 3 |
| 4 | 16 |  Charles Leclerc | Ferrari | 1:30.691 | 1:30.010 | 1:29.678 | 4 |
| 5 | 10 |  Pierre Gasly | AlphaTauri-Honda | 1:30.848 | 1:30.513 | 1:29.809 | 5 |
| 6 | 3 |  Daniel Ricciardo | McLaren-Mercedes | 1:30.795 | 1:30.222 | 1:29.927 | 6 |
| 7 | 4 |  Lando Norris | McLaren-Mercedes | 1:30.902 | 1:30.099 | 1:29.974 | 7 |
| 8 | 55 |  Carlos Sainz | Ferrari | 1:31.653 | 1:30.009 | 1:30.215 | 8 |
| 9 | 14 |  Fernando Alonso | Alpine-Renault | 1:30.863 | 1:30.595 | 1:30.249 | 9 |
| 10 | 18 |  Lance Stroll | Aston Martin-Mercedes | 1:31.261 | 1:30.624 | 1:30.601 | 10 |
| 11 | 11 |  Sergio Pérez | Red Bull-Honda | 1:31.165 | 1:30.659 |  | 11 |
| 12 | 99 |  Antonio Giovinazzi | Alfa Romeo Racing-Ferrari | 1:30.998 | 1:30.708 |  | 12 |
| 13 | 22 |  Yuki Tsunoda | AlphaTauri-Honda | 1:30.607 | 1:31.203 |  | 13 |
| 14 | 7 |  Kimi Räikkönen | Alfa Romeo Racing-Ferrari | 1:31.547 | 1:31.238 |  | 14 |
| 15 | 63 |  George Russell | Williams-Mercedes | 1:31.316 | 1:33.430 |  | 15 |
| 16 | 31 |  Esteban Ocon | Alpine-Renault | 1:31.724 |  |  | 16 |
| 17 | 6 |  Nicholas Latifi | Williams-Mercedes | 1:31.936 |  |  | 17 |
| 18 | 5 |  Sebastian Vettel | Aston Martin-Mercedes | 1:32.056 |  |  | 20 |
| 19 | 47 |  Mick Schumacher | Haas-Ferrari | 1:32.449 |  |  | 18 |
| 20 | 9 |  Nikita Mazepin | Haas-Ferrari | 1:33.273 |  |  | 19 |
107 % aika: 1:36.833
Lähteet:
Vettel sai viiden lähtöruudun rangaistuksen kilpailuun, koska ei hidastanut vauhtiaan aika-ajoissa keltaisten lippujen aikana.
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 56 | 1:32.03,897 | 2 | 25 |
| 2. | 33 |  Max Verstappen | Red Bull Racing-Honda | 56 | +0,745 | 1 | 18 |
| 3. | 77 |  Valtteri Bottas | Mercedes | 56 | +37,383 | 3 | 15+1 |
| 4. | 4 |  Lando Norris | McLaren-Mercedes | 56 | +46,466 | 7 | 12 |
| 5. | 11 |  Sergio Pérez | Red Bull Racing-Honda | 56 | +52,047 | Varikko | 10 |
| 6. | 16 |  Charles Leclerc | Ferrari | 56 | +59,090 | 4 | 8 |
| 7. | 3 |  Daniel Ricciardo | McLaren-Mercedes | 56 | +1.06,004 | 6 | 6 |
| 8. | 55 |  Carlos Sainz | Ferrari | 56 | +1.07,100 | 8 | 4 |
| 9. | 22 |  Yuki Tsunoda | AlphaTauri-Honda | 56 | +1.25,692 | 13 | 2 |
| 10. | 18 |  Lance Stroll | Aston Martin-Mercedes | 56 | +1.26,713 | 10 | 1 |
| 11. | 7 |  Kimi Räikkönen | Alfa Romeo Racing-Ferrari | 56 | +1.28,864 | 14 |  |
| 12. | 99 |  Antonio Giovinazzi | Alfa Romeo Racing-Ferrari | 55 | +1 kierros | 12 |  |
| 13. | 31 |  Esteban Ocon | Alpine-Renault | 55 | +1 kierros | 16 |  |
| 14. | 63 |  George Russell | Williams-Mercedes | 55 | +1 kierros | 15 |  |
| 15. | 5 |  Sebastian Vettel | Aston Martin-Mercedes | 55 | +1 kierros | 20 |  |
| 16. | 47 |  Mick Schumacher | Haas-Ferrari | 55 | +1 kierros | 18 |  |
| 17.† | 10 |  Pierre Gasly | AlphaTauri-Honda | 52 | Vaihdelaatikko | 5 |  |
| 18.† | 6 |  Nicholas Latifi | Williams-Mercedes | 51 | Voimayksikkö | 17 |  |
| Kesk. | 14 |  Fernando Alonso | Alpine-Renault | 32 | Jarrut | 9 |  |
| Kesk. | 9 |  Nikita Mazepin | Haas-Ferrari | 0 | Ulosajo | 19 |  |
Nopein kierros: Valtteri Bottas (Mercedes) 1.32,090 (kierroksella 56).
Lähteet:
Sebastian Vettel sai 10 sekunnin aikarangaistuksen kolarin aiheuttamisesta Esteban Oconiin.
† – Kuljettaja keskeytti, mutta sai tuloksen ajettuaan 90 % kilpailun pituudesta.
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.